Oosie-Nuus 18/2019 gedateer 12 Julie 2019
Ons sien uit na 'n opwindende kwartaal en wens al ons leerders, veral ons matrikulante, sterkte toe met die Rekordeksamen, toetse en aktiwiteite vir hierdie kwartaal.
Dit is met leedwese wat ons verneem het van die afsterwe van:
• Lenita (gr10) en Leyla Stapelberg (gr11) se moeder,
• Me Myrtle Grobler se skoonmoeder, en
• Me Marietjie Botha se vader. Ons dra jul in ons bede op.
Mnr TN Kotzé (Adjunkhoof) neem na mnr S Hearne se aftrede, as Hoof waar.
Ons verwelkom graag die volgende tydelike personeel:
• Me M Haasbroek
• Mnr B King
• Mej C Lazarus
Ons gelukwense aan me M du Preez wat in die huwelik getree het (voorheen de Beer), Mej C Peens en Me S Human wat verloof geraak het.
Die GRATIS Wiskunde klasse begin weer op Maandag, 15 Julie, direk na skool. Meer inligting op die skool se webblad.
Die eksamenrooster sal sodra dit gefinaliseer is, beskikbaar gestel word.
OMR (Oos-Moot Raad)
Die OMR-bekendstellingsweek word, as gevolg van botsende skoolaktiwiteite, tot verdere kennisgewing aangeskuif.
Dié jaarlikse kompetisie vind op Vrydag, 12 Julie vanaf 14:00 tot 20:00 in mnr A Stolp se Fisiese Wetenskaplokaal plaas. Die spanne bestaan uit drie leerders elk en die materiaal vir die bruê word voorsien. Die brûe word op Maandag, 15 Julie getoets.
Die prysgeld is: R600 (1ste plek), R450 (2de plek) en R300 (3de plek).
Baie dankie aan PRATLEY SUID-AFRIKA wat die GOM borg.
ATKV se "Oos-Moot Groot Kookkompetisie
Die ATKV bied aan "Oos-Moot se Groot Kookkompetisie 2019"
Uitdunrondtes: 15 tot 18 Julie (gedurende pouse in die vierkant)
Graad 8- tot 12-leerders welkom
Finaal: 19 Julie
KONTANTPRYSE TE WEN!
Die Revue beloof om hierdie jaar weer 'n skouspel te wees. Die optredes is vanaf 13 tot 17 Augustus 2019 in die skoolsaal. Die koste per kaartjie is R100 per persoon. Revue-kaartjies kan nou ook aanlyn, deur die D6 toep aangekoop word. Aanlynverkope het op 18 Junie geopen. Kontantaankoop van kaartjies het op 9 Julie geopen.
• Kaartjies kan vanaf 9 Julie 2019, tydens pouses, by kamer 17 (kontant/kaart) aangekoop word.
Die atletiekoefening het reeds begin. Ons moedig ons leerders aan om te kom deelneem. Die eerste byeenkomste begin al September 2019.
13 Julie - "All day rally" (program beskikbaar)
13 Julie - Vriendskaplike wedstryde teen HS Zwartkop (program beskikbaar)